
PRODUKTRESUMÉ

for

Vigophos vet, injektionsvæske, opløsning



0.	D.SP.NR.
30709

1.	VETERINÆRLÆGEMIDLETS NAVN
Vigophos vet

Lægemiddelform: Injektionsvæske, opløsning
Styrke(r): 100 + 0,05 mg/ml

2.	KVALITATIV OG KVANTITATIV SAMMENSÆTNING
Hver ml indeholder:

Aktive stoffer:
Butafosfan			100 mg
Cyanocobalamin (B12-vitamin)		0,05 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Benzylalkohol (E1519)
	10,0 mg

	Natriumhydroxid (til justering af pH)
	

	Vand til injektionsvæsker
	



Klar, rødlig til rød opløsning.




3.	KLINISKE OPLYSNINGER

3.1	Dyrearter, som lægemidlet er beregnet til
Kvæg, hest og hund

3.2	Terapeutiske indikationer for hver dyreart, som lægemidlet er beregnet til

Alle målarter:
· Understøttende behandling og forebyggelse af hypofosfatæmi og/eller cyanocobalamin (vitamin B12)-mangel.

Kvæg:
· Understøttende behandling for at genoprette drøvtygning efter kirurgisk behandling af forskudt mavesæk i forbindelse med sekundær ketose.
· Supplerende behandling af fødselsparese som supplement til Ca/Mg-behandling.
· Forebyggelse af ketoseudvikling, hvis det gives før kælvning.

Heste:
· Supplerende behandling af heste, der lider af muskulær udmattelse.

3.3	Kontraindikationer
Må ikke anvendes i tilfælde af overfølsomhed over for de aktive stoffer eller over for et eller flere af hjælpestofferne.

3.4	Særlige advarsler
Ingen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Intravenøs administration skal ske meget langsomt, da tilfælde af kredsløbschok kan være forbundet med for hurtig injektion.

Hos hunde, der lider af kronisk nyreinsufficiens, bør veterinærlægemidlet kun anvendes i henhold til den ansvarlige dyrlæges vurdering af fordele og risici.

Særlige forholdsregler for personer, der administrerer veterinærlægemidlet til dyr
Ved overfølsomhed over for et eller flere af indholdsstofferne, bør kontakt med veterinærlægemidlet undgås.

Dette veterinærlægemiddel kan forårsage hud- og øjenirritation. Undgå kontakt med hud og øjne. I tilfælde af utilsigtet eksponering ved hændeligt skal det berørte område skylles grundigt med vand.

Selvinjektion bør undgås. I tilfælde af utilsigtet selvinjektion skal der straks søges lægehjælp, og indlægssedlen eller etiketten bør vises til lægen.

Vask hænder efter brug.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
Kvæg, heste, hunde:

	Sjælden
(1 til 10 dyr ud af 10.000 behandlede dyr):
	Smerter på injektionsstedet1

	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Cirkulatorisk chok2


1	Har været rapporteret efter subkutan indgift i hunde.
2	I tilfælde, hvor hurtig intravenøs infusion har fundet sted.

[bookmark: _Hlk66891708]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed og laktation:
Kan anvendes under drægtighed og laktation hos køer.

Sikkerheden ved veterinærlægemidlet er ikke blevet fastslået under drægtighed og laktation hos hopper og tæver. Laboratorieundersøgelser af rotter har ikke afsløret teratogene, føtotoksiske eller maternotoksiske virkninger. Må kun anvendes i overensstemmelse med den ansvarlige dyrlæges vurdering af benefit/risk-forholdet. 

3.8	Interaktion med andre lægemidler og andre former for interaktion
Ingen kendte.

3.9	Administrationsveje og dosering

[bookmark: _Hlk197600212]Kvæg og heste:
Intravenøs anvendelse.

Hunde:
Intravenøs, intramuskulær og subkutan anvendelse.

Det anbefales, at opløsningen opvarmes til kropstemperatur før indgivelse.

Dosis afhænger af dyrets legemsvægt og tilstand.



	[bookmark: _Hlk172291639]Dyrearter
	Dosis butafosfan (mg/kg legemsvægt)
	Dosis cyanocobalamin (mg/kg legemsvægt)
	Dosismængde af veterinærlægemidlet
	Administrationsveje

	Kvæg
Heste
	5–10
	0.0025–0.005
	5–10 ml/100 kg
	i.v.

	Hunde
	10–15
	0.005–0.0075
	0.1–0.15 ml/kg
	i.v., i.m., s.c.



Til understøttende behandling af sekundær ketose hos køer bør den anbefalede dosis gives tre dage i træk.
Til forebyggelse af ketose hos køer bør den anbefalede dosis administreres tre dage i træk inden for 10 dage før forventet kælvning.
Ved andre indikationer bør behandlingen gentages efter behov.

[bookmark: _Hlk197605080][bookmark: _Hlk197587459]Proppen kan perforeres sikkert op til 50 gange med en nålestørrelse, der ikke overstiger 18 G. Til gentagende perforeringer af flasken anbefales en optrækskanyle eller en multidosissprøjte for at undgå for mange perforeringer af proppen.

3.10	Symptomer på overdosering (og, hvis relevant, nødforanstaltninger og modgift)
Der blev ikke rapporteret nogen bivirkninger efter intravenøs administration op til 5 gange den anbefalede dosis hos kvæg.
Bortset fra forbigående let hævelse på injektionsstedet blev der ikke rapporteret andre bivirkninger efter subkutan administration op til 5 gange den anbefalede dosis hos hunde.
Der findes ingen data for overdosering hos hunde efter intravenøs og intramuskulær administration.
Der findes ingen data for overdosering hos heste.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Kvæg og heste:
Slagtning:	0 dage.
Mælk:	0 timer.


4.	FARMAKOLOGISKE OPLYSNINGER

4.1	ATCvet-kode
QA12CX99

4.2	Farmakodynamiske oplysninger
Butafosfan er en syntetisk fremstillet organisk fosforforbindelse. Det bruges som en eksogen kilde til fosfor, som er vigtig for energimetabolismen. Det er afgørende for glukoneogenesen, da de fleste mellemprodukter i den proces skal fosforyleres.

Cyanocobalamin er et unikt koboltholdigt vitamin, som er en halvsyntetisk form af B12-vitamin. Det fungerer som en co-faktor for to af de enzymer, der er vigtige i fedtsyresyntesen og i biosyntesen af glukose fra propionat.
Cyanocobalamin tilhører familien af vandopløselige B-vitaminer, som syntetiseres af den mikrobielle flora i fordøjelseskanalen hos husdyr (formaven- og tyktarmen).
Når cyanocobalamin administreres parenteralt, er det direkte tilgængeligt som en kilde til B12-vitamin.

4.3	Farmakokinetiske oplysninger
Butafosfan absorberes hurtigt fra injektionsstedet, når det administreres subkutant eller intramuskulært. Den maksimale plasmakoncentration nås ca. 30 minutter efter indgivelse. Butafosfan fordeles til lever, nyre, muskler og hud/fedt og udskilles hurtigt, hovedsageligt i urinen (74 % i løbet af de første 12 timer), mens mindre end 1 % udskilles i fæces.
I undersøgelser med kvæg efter en enkelt intravenøs indgivelse af en enkelt dosis på 5 mg/kg legemsvægt er elimineringen relativt hurtig med en terminal halveringstid på 3,2 timer. Hos køer blev det konstateret, at udskillelsen i mælk var lav.
I undersøgelser med heste, efter intravenøs administration af butafosfan i en dosis på 10 mg/kg legemsvægt, blev værdien Cmax nået inden for 1 minut, mens den biologiske halveringstid er ca. 78 minutter.
I undersøgelser af hunde efter en enkelt subkutan indgivelse af en enkelt dosis på 20 mg/kg legemsvægt er absorptionen og elimineringen af butafosfan relativt hurtig. Tmax hos hunde er 0,75 timer, mens den terminale halveringstid er ca. 9 timer.

Cyanocobalamin optages hurtigt og i stor udstrækning i blodet efter subkutan eller intramuskulær indgivelse til dyr. I serum er det bundet til specifikke transportproteiner kaldet transcobalaminer. Det fordeles i vid udstrækning i alle væv og har tendens til at ophobes i leveren. De vigtigste udskillelsesveje for absorberet B12-vitamin er via urin, galde og fæces. Urinudskillelse af umetaboliseret B12-vitamin via glomerulær filtrering i nyrerne er minimal, og galdeudskillelse via fæces er den vigtigste udskillelsesvej. Meget af det cobalamin, der udskilles i galden, reabsorberes; mindst 65-75 % reabsorberes i ileum ved hjælp af den aktive transportmekanisme »intrinsic factor«.


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 4 år
Opbevaringstid efter første åbning af den indre emballage: 28 dage

5.3	Særlige forholdsregler vedrørende opbevaring
Opbevar hætteglasset i den ydre æske for at beskytte mod lys.

5.4	Den indre emballages art og indhold
100 ml type II gule hætteglas lukket med en overfladebehandlet prop af brombutyl- eller chlorbutyl-gummi og forseglet med en aluminiumshætte.

Pakningsstørrelser:
Æske med 1 ×100 ml, 6 ×100 ml eller 12 ×100 ml.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Industrial Veterinaria, S.A. 
Esmeralda, 19 
08950 Esplugues de Llobregat (Barcelona) 
Spanien

Repræsentant
Salfarm Danmark A/S
Nordager 19
6000 Kolding

7.	MARKEDSFØRINGSTILLADELSESNUMMER (-NUMRE)
59290

8.	DATO FOR FØRSTE TILLADELSE
12. marts 2018

9.	DATO FOR SENESTE ÆNDRING AF PRODUKTRESUMÉET
22. juni 2026

10.	KLASSIFICERING AF VETERINÆRLÆGEMIDLER
BPK

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

